Ερύλαος

Στην ελληνική μυθολογία με το όνομα Ερύλαος (από τις λέξεις ερύω και λαός, δηλαδή ο σωτήρας του λαού) είναι γνωστός ένας από τους Τρώες που έλαβαν μέρος στον Τρωικό Πόλεμο. Ο Ερύλαος σκοτώθηκε στον πόλεμο αυτό από τον Πάτροκλο, κατά την ημέρα του θανάτου του τελευταίου. Ο Πάτροκλος χτύπησε τον Ερύλαο στο κεφάλι με μια μεγάλη πέτρα. Ο Ερύλαος αναφέρεται στην Ιλιάδα (ραψωδία Π, στίχος 411).

Πηγή
 Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Ερυλαος